Φαινολικό περιεχόμενο και αντιοξειδωτική δράση εκχυλισμάτων από φύλλα κουμαριάς (Arbutus Unedo L.)
Creators: name: Ερκέκογλου, Ιωάννης Νικολάου
Publisher: name: Aristotle University of Thessaloniki
Year: 2014
Subjects: Φαινολικά Αντιοξειδωτικά
Έγχυμα, αφέψημα, έμβρεγμα, βάμμα
Φύλλα κουμαριάς
Phenolic Antioxidants
Infusion, Decoction, Tincture
Arbutus Unedo

description: Σημαντική είναι η αύξηση στην κατανάλωση τροφίμων και ποτών, πλούσιων σε ενώσεις φυτικής προέλευσης, μεταξύ των οποίων και οι φαινόλες. Οι ενώσεις αυτές, λόγω των αντιοξειδωτικών τους ιδιοτήτων, έχουν ευεργετικές για την υγεία του ανθρώπου ιδιότητες και συμβάλλουν στην προστασία από την εμφάνιση διάφορων ασθενειών στο άνθρωπο. Προς αυτή την κατεύθυνση παρατηρείται στροφή στην κατανάλωση ροφημάτων που παρασκευάζονται από διάφορα φυτικά υλικά. Η παρούσα εργασία εκπονήθηκε στο πλαίσιο της προσπάθειας αξιοποίησης των φύλλων της κουμαριάς (Arbutus unedo) ως πηγή φαινολικών αντιοξειδωτικών. Για το σκοπό αυτό εξετάστηκε η επίδραση του τρόπου παραλαβής στο φαινολικό περιεχόμενο και την αντιοξειδωτική δράση εκχυλισμάτων που παρασκευάστηκαν με συνήθεις οικιακές πρακτικές (αφέψημα, έγχυμα, έμβρεγμα, βάμματα), έγινε προσπάθεια χαρακτηρισμού των φαινολικών συστατικών με HPLC-DAD-MS/HPLC-DAD-FL, εκτίμησης των επιπέδων τους και εκτίμηση τόσο της ολικής δραστικότητας με σειρά in vitro δοκιμών, όσο και της συνεισφοράς των επιμέρους συστατικών με εφαρμογή της μεθόδου on-line-HPLC-DPPH. Οι εκτιμήσεις του φαινολικού περιεχομένου των εκχυλισμάτων από φύλλα κουμαριάς έδειξαν ότι το φυτικό υλικό είναι πλούσιο κυρίως σε φλαβονόλες. Η παραλαβή τους αυξάνεται με εφαρμογή πιο δραστικών συνθηκών (αφέψημα) ή τη χρησιμοποίηση μίγματος αιθανόλης-νερού (50:50, v/v). Εξέταση των εκχυλισμάτων με HPLC, αλλά και με την μέθοδο on-line-HPLC-DPPH, έδειξε ότι το αφέψημα ήταν το πλουσιότερο σε φαινολικά συστατικά και το πιο δραστικό. Σημαντική βρέθηκε η συνεισφορά στην αντιοξειδωτική ικανότητα, των παραγώγων του γαλλικού οξέος όπως η θεογαλλίνη και η φλαβονόλη μυρικιτρίνη.
description: There’s a noticeable increase in the consumption of foods and beverages which are rich in plant derived compounds, such as phenols. These compounds can be beneficial for human health and serve as protective shield to many diseases, mainly due to their antioxidant properties. This is the main reason why herbal teas have drawn increased attention over the last years. The aim of the present thesis was to explore the possibility of using strawberry tree’s leaves (Arbutus unedo) as a source of phenolic antioxidants. Thus, we studied the yield of various, widely homemade extraction practices (hot and cold infusion, decoction, tincture) in phenolic content and antioxidant capacity of phytopreparations from the leaves using different in vitro assays. The extracts obtained were characterised with regard to their phenolic constituents via HPLC-DAD-MS and HPLC-DAD-Fluorescence and determined their levels. Furthermore, the antioxidant capacity of the extracts determined, as well as the contribution of individual plenolic compounds to the total activity using an on-line-HPLC-DPPH method. Our results showed that extracts of strawberry tree’s leaves were rich in phenolic compounds, mainly flavonols. The yield increased with the aid of drastic conditions (as found for decoction) or using a mixture of ethanol and water (50:50, v/v) at room temperature. HPLC analysis showed that the decoction was the richest in phenolic compounds and presented the higher antioxidant capacity using the on-line-HPLC-DPPH method. As evidenced, gallic acid derivatives such as theogallin and the flavonol myricitrin contributed the most to the antioxidant properties of the extracts.